На основу члана 32. Закона о локалној самоуправи (“Службени гласник Републике Србије” бр. . 129/2007, 83/2014 101/2016 и 47/2018) и члана 40. Статута општине Велико Градиште („Службени гласник општине Велико Градиште“, број 2/19) Скупштина Општине Велико Градиште на 7.седници одржаној дана 14.06. 2021. године, донела је

**ОДЛУКУ О МЕРАМА УБЛАЖАВАЊА ПОСЛЕДИЦА НАСТАЛИХ УСЛЕД ПАНДЕМИЈЕ ИЗАЗВАНЕ КОРОНА ВИРУСОМ**

Члан 1.

 Овом одлуком утврђују се мере за ублажавање економских последица насталих услед пандемије изазване корона вирусом на територији општине Велико Градиште.

Члан 2.

Закупцима пословог простора у својини општине Велико Градиште који у закупљеним објектима врше услужну угоситељску делатност (ресторани, кафићи, кафане), умањује се закупнина за 2021. годину 50%.

Члан 3.

Предузетницима и другим привредним субјектима који су извршили заузећа јавне површине постављеним летњим баштама, а баве се услужнном угоститељском делатношћу (ресторани, кафићи, кафане) накнада за заузеће јавне површине за 2021.годину умањује се 50%.

Члан 4.

Накнада за заузеће јавне површине наменским огласним таблама дефинисаним тарифним бројем 2, став 1 тачка 2, подтачка б) Одлуке о накнадама за коришћење јавних површина на територији општине Велико Градиште („Службени гласник општине Велико Градиште“, број 38/20 и 17/21 ) за 2021. годину умањује се 50% .

Члан 5.

Предузетницима и приређивачима игара на срећу, умањује се локална комунална такса за истицање фирме за 2021. годину за 30% .

Члан 6.

О реализацији ове одлуке стараће се Одељење локалне пореске администрације Општинске управе општине Велико Градипте.

Члан 7.

Одлука ступа на снагу осмог дана од дана објављивања у „Службеном гласнику општине Велико Градиште“.

Број: 88-33/2021-01-1

СКУПШТИНА ОПШТИНЕ ВЕЛИКО ГРАДИШТЕ

Председник скупштине:

Владимир Штрбац, с.р.